**Nr.125 - Orientering om IT i kommunens skoler  
Sagsnr.: 18/30993**

**Kommentar til afsnit om ”Læringsplatform” fra Fredensborg Lærerkreds**

*Fredensborg Lærerkreds anbefaler at placeringen af beslutningskompetencen ift. anvendelse af læringsplatformen drøftes som selvstændigt punkt på Børne-og Skoleudvalget.*

I forbindelse med Økonomiaftalen 2015 blev regeringen og landets kommuner enige om at realisere initiativet om en brugerportal gennem en ny fælles infrastruktur og en kommunal forpligtelse til at anskaffe lokale løsninger, som digitalt understøtter kommunikation, læring og trivsel.   
Dette blev til de digitale læringsplatforme (Meebook) samt Aula, som vi kender i dag.Det blev ligeledes aftalt, at ***hvorledes og i hvilket omfang læringsplaformen blev anvendt var en beslutning, som lå hos kommunalbestyrelsen.***

<https://www.folkeskolen.dk/626533/ministeriet-kommuner-bestemmer-selv-brugen-af-laeringsplatforme>

I Aarhus har kommunalbestyrelsen i 2018 besluttet, at beslutningskompetencen omkring anvendelsen af deres læringsplatform ligger på hver enkelt skole. En lignende beslutning er på vej fra kommunalbestyrelsen i Randers.  
<https://www.folkeskolen.dk/647580/randers-radikale-vil-saette-skolerne-fri-af-laeringsplatformen>

I Fredensborg er der IKKE taget en beslutning om, at uddelegere beslutningskompetencen omkring anvendelse af læringsplatformen fra kommunalbestyrelsen til hverken Administration eller skoleledelse.

***De absolut seneste udmeldinger fra Undervisningsministeriet omkring implementering af Fælles mål på læringsplatforme:***

Undervisningsministeren har i 2018 nedsat en arbejdsgruppe bredt sammensat med repræsentation af fagprofessionelle, skoleledere, kommuner og videnspersoner.  
***Arbejdsgruppen har afleveret sine anbefalinger juni 2018*** [***https://uvm.dk/folkeskolen/fag-timetal-og-overgange/faelles-maal/lempelse-af-faelles-maal/faelles-maal-paa-laeringsplatforme***](https://uvm.dk/folkeskolen/fag-timetal-og-overgange/faelles-maal/lempelse-af-faelles-maal/faelles-maal-paa-laeringsplatforme)

Vores egne skoleledere, lærere og forvaltning deltog 12.november 2018 i et regionalt møde, hvor parterne fra ovennævnte arbejdsgruppe stod sammen skulder ved skulder omkring 5 tematiske anbefalinger med helt konkrete anbefalinger på baggrund af disse.  
*FraTema1*  
***Behov for styrket lokal dialog om den meningsfulde anvendelse af læringsplatforme***  
 ***”at der er en drøftelse mellem det kommunale niveau, skoleledelse og de fagprofessionelle om,*** ***hvilke fælles løsninger ift. anvendelsen af læringsplatformene, der kan være meningsfulde, og hvilke løsninger, der skal være lokalt forankret på skoleniveau, teamniveau og individuelt.”***

I alle 5 temaer anbefales øget inddragelse af de fagprofessionelles dømmekraft. Anvendelsen af læringsplatformene skal være begrundet i faglige, pædagogiske og didaktiske overvejelser.

*I Fredensborg ønsker Lærerkredsen også at signalere Ny Start for Folkeskolen med inddragelse af de fagprofessionelle i beslutninger, der vedrører deres mulighed for at give Folkeskolen en chance gennem fagligt funderede beslutninger.*